CELEX: 62007CN0537
Language: el
Date: 2007-12-03 00:00:00
Title: Υπόθεση C-537/07: Αίτηση εκδόσεως προδικαστικής αποφάσεως την οποία υπέβαλε το Juzgado de lo Social de Madrid (Ισπανία) στις 3 Δεκεμβρίου 2007 — Evangelina Gómez-Limón Sánchez-Camacho κατά Instituto Nacional de la Seguridad Social (INSS), Tesorería General de la Seguridad Social (TGSS) και Alcampo SA

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/16
            
         Αίτηση εκδόσεως προδικαστικής αποφάσεως την οποία υπέβαλε το Juzgado de lo Social de Madrid (Ισπανία) στις 3 Δεκεμβρίου 2007 — Evangelina Gómez-Limón Sánchez-Camacho κατά Instituto Nacional de la Seguridad Social (INSS), Tesorería General de la Seguridad Social (TGSS) και Alcampo SA
   (Υπόθεση C-537/07)
   (2008/C 64/25)
   Γλώσσα διαδικασίας: η ισπανική
   Αιτούν δικαστήριο
   Juzgado de lo Social de Madrid
   Διάδικοι στην υπόθεση της κύριας δίκης
   
      Αιτούσα: Evangelina Gómez-Limón Sánchez-Camacho
   
      Καθών: Instituto Nacional de la Seguridad Social (INSS), Tesorería General de la Seguridad Social (TGSS) και Alcampo SA.
   Προδικαστικά ερωτήματα
   
               1)
            
            
               Έχοντας υπόψη τη φύση του μέτρου προαγωγής της ισότητας που πρέπει να έχει η χορήγηση γονικής αδείας, κατά τον τρόπο και την έκταση που ελεύθερα έχει καθορίσει κάθε κράτος μέλος εντός των ελαχίστων ορίων που επιβάλλει η οδηγία 1996/34/ΕΚ (1), είναι δυνατόν η χορήγηση αυτής της περιόδου γονικής αδείας, σε περίπτωση μειώσεως του ωραρίου και του μισθού για την ανατροφή ανήλικων τέκνων, να μπορεί να θίξει τα υπό κτήση δικαιώματα για τον εργαζόμενο ή την εργαζόμενη που απολαύει αυτής της γονικής αδείας και είναι δυνατό να γίνει επίκληση εκ μέρους των ιδιωτών ενώπιον των θεσμικών οργάνων ενός κράτους μέλους της αρχής ότι δεν θίγονται τα κεκτημένα δικαιώματα ή τα δικαιώματα που είναι υπό κτήση;
            
         
               2)
            
            
               Ειδικότερα, η φράση «κεκτημένα δικαιώματα ή τα δικαιώματα που είναι υπό κτήση» της παραγράφου 6 της ρήτρας 2 της ίδιας οδηγίας, περιλαμβάνει μόνο δικαιώματα σε σχέση με τους όρους εργασίας και καλύπτει μόνο τη συμβατική σχέση εργασίας με τον εργοδότη ή, αντιθέτως, αφορά επίσης τη διατήρηση των κεκτημένων ή των δικαιωμάτων που είναι υπό κτήση στον τομέα της κοινωνικής ασφαλίσεως, καθώς και την απαίτηση της «συνέχειας των δικαιωμάτων στις παροχές κοινωνικής ασφάλισης για τους διαφόρους κινδύνους» της παραγράφου 8 της ρήτρας 2 της οδηγίας 1996/34/ΕΚ μπορεί να θεωρείται εκπληρωθείσα με την εξεταζόμενη εν προκειμένω διατύπωση και την οποία εφάρμοσαν οι εθνικές αρχές και, στην περίπτωση αυτή, η δυνατότητα επικλήσεως ενώπιον των εθνικών αρχών του κράτους μέλους αυτού του δικαιώματος της συνέχειας των δικαιωμάτων για τις κοινωνικές παροχές προκειμένου το δικαίωμα αυτό να είναι επαρκώς σαφές και συγκεκριμένο;
            
         
               3)
            
            
               Είναι συμβατή προς τις κοινοτικές διατάξεις εθνική νομοθεσία η οποία κατά την περίοδο μειώσεως του ωραρίου λόγω γονικής αδείας, μειώνει τη σύνταξη αναπηρίας που πρέπει να καταβάλλεται σε σχέση με αυτήν που θα έπρεπε να καταβληθεί πριν την εν λόγω άδεια και μειώνει επίσης την αποζημίωση και τη θεμελίωση μελλοντικών παροχών κατ' αναλογία της μειώσεως του ωραρίου και του μισθού;
            
         
               4)
            
            
               Δεδομένης της υποχρεώσεως των εθνικών δικαστηρίων να ερμηνεύουν το εθνικό δίκαιο ενόψει των υποχρεώσεων που απορρέουν από την οδηγία, προκειμένου να παράσχουν τη δυνατότητα κατά το μεγαλύτερο δυνατό μέτρο εκπληρώσεως των στόχων που επιδιώκει η κοινοτική κανονιστική ρύθμιση, πρέπει η υποχρέωση αυτή να εφαρμόζεται επίσης ως προς τη συνέχεια των παροχών κοινωνικής ασφαλίσεως κατά τη διάρκεια της γονικής αδείας και συγκεκριμένα στις περιπτώσεις που γίνεται χρήση μερικής αδείας ή μειώσεως του ωραρίου όπως έγινε χρήση στη συγκεκριμένη περίπτωση;
            
         
               5)
            
            
               Υπό τις συγκεκριμένες περιστάσεις της παρούσας διαφοράς, μπορεί η μείωση όσον αφορά την αναγνώριση και την καταβολή παροχών κοινωνικής ασφαλίσεως κατά την περίοδο της γονικής αδείας να θεωρηθεί ως άμεση ή έμμεση δυσμενής διάκριση αντίθετη προς τις διατάξεις της οδηγίας 79/7/ΕΟΚ (2) του Συμβουλίου, της 19ης Δεκεμβρίου 1978, περί της προοδευτικής εφαρμογής της αρχής της ίσης μεταχειρίσεως μεταξύ ανδρών και γυναικών σε θέματα κοινωνικής ασφαλίσεως και αντίθετη επίσης προς την επιταγή περί ισότητας και απαγορεύσεως των διακρίσεων μεταξύ ανδρών και γυναικών σύμφωνα με τις παραδόσεις που είναι κοινές στα κράτη μέλη, στο μέτρο που η εν λόγω αρχή πρέπει να έχει εφαρμογή όχι μόνον ως προς τις συνθήκες εργασίας αλλά και ως προς τη δημόσια δράση κοινωνικής προστασίας των εργαζομένων;
            
         
      (1)  Οδηγία 96/34/ΕΚ του Συμβουλίου, της 3ης Ιουνίου 1996, σχετικά με τη συμφωνία-πλαίσιο για τη γονική άδεια, που συνήφθη από την UNICE, τη CEEP και τη CES (ΕΕ L 145, σ. 4).
   
      (2)  ΕΕ ειδ. έκδ. 05/003, σ. 160.